Hjælp til dig med hårproblemer - Hair.dk
Rigtig mange mennesker har problemer med håret eller hovedbunden. Det kan være hårtab, tyndt hår eller andre generende problemer, og ofte står frisøren magtesløs i forhold til at hjælpe kunden. Det gør de til gengæld ikke på Hårklinikken, hvor man fra ni klinikker i Danmark, Norge, Tyskland og USA konstant har godt 20.000 mennesker i behandling.
Derfor foreslår grundlæggeren af Hårklinikken, Lars Skjøth, at frisørerne og Hårklinikken forener kræfterne i kampen for at hjælpe danskere med hårproblemer. ”Vi vil rigtig gerne have samarbejder i gang med en række danske frisører, der er interesserede i at kunne yde deres kunder en større hjælp og vejledning i forbindelse med problemer med hår og hovedbund”, fastslår Lars Skjøth.
Hårtab som statusfald
”For mange, ikke mindst unge mænd eller kvinder er hårtab et statusfald. Faktisk har 20 pct. af alle mænd og kvinder i 20’erne problemer, 20 pct. af alle mænd og kvinder i 30’erne og opefter. Og hvor mange mænd i 50’erne med en måne og høje tindinger ser man ikke?
Derfor er det perfekt for frisøren at kunne tilbyde et middel, der virker eller at have muligheden for at henvise til Hårklinikken”, mener den anerkendte frisør Søren Hedegaard, der ser det nye samarbejde mellem frisøren og Hårklinikken som et lys for enden af blindgyden.
Ydermere har Søren Hedegaard fulgt Lars Skjøth igennem årene, hvor han har rådgivet omkring klipning og styling af Hårklinikkens klienter. ”Det har jo også givet mig mulighed for at snakke med klienterne, og for mange af dem, er resultatet intet mindre end mirakuløst”, lyder det begejstret fra Søren Hedegaard.
Ikke mindst for kvinder, fortæller Søren Hedegaard, er det, at tabe håret et meget tabubelagt område, som de bestemt ikke ynder at tale om – slet ikke når hårtabet sker af samme årsag som hos mændene, nemlig alder. ”Der forsøges meget med parykker og toupeer, men det bedste er jo, når man kan få håret til at vokse fra ens egen hovedbund igen”, mener han.
Lars Skjøth startede Hårklinikken i 1991, og siden har han åbnet to i Danmark og en i Norge, fire klinikker i Tyskland samt to i USA, der i øvrigt drives af to af verdens førende specialister inden for hårproblemer, nemlig Dr. Paul Rose og Dr. Panos Vasiloudes.
Samarbejdet med frisørerne
Lars Skjøth fornemmer, at mange frisører har behov for og lyst til at vide mere om hårproblemer, så de bedre kan hjælpe deres kunder ude i salonerne. ”Vi kan sætte dem i stand til at vurdere en kundes problem - og ikke mindst afhjælpe det”.
Hårklinikken vil gerne have fat i godt 200-300 frisører landet over, man kan samarbejde med, og det behøver ikke være de store saloner. ”De mindre saloner kan sagtens have det engagement, der skal til”.
De produkter, der kan sælges i salonerne, er produkter, der ikke kræver en specifi k tilpasning, men som kræver information og vejledning. Det gælder shampooer og balsammer samt stylingprodukter; gelé, voks og hårspray, der ligeledes er fremstillet uden brug af nogen former for problematiske ingredienser.
”Hudlæger ser hudproblemer over hele kroppen – ikke bare i hovedbunden, og skal man i kontakt med en hudlæge, kan der være 3-4 måneders ventetid. Frisørerne har en daglig kontakt til masser af mennesker, der har problemer, men som ikke får gjort noget ved det”.
www.haarklinikken.dk/
Meget vigtigt! Hej Søren. Tak for en god brevkasse. Jeg har et spørgsmål, som jeg så gerne vil have svar på.. Vil I ik nok svare denne gang, please...: Jeg har langt hår med naturlige bølger/krøller i den lange del. Mit spørgsmål går på, hvordan jeg kan få det til ikke at se så flat ud i toppen. Min frisør foreslog "støttepermanent", men jeg synes, det lyder lidt gammeldags og desuden holder det kun en måned, siger hun. Findes der ikke en permanent eller lignende, der kan løfte håret ved hovedbunden og ca 15 cm nedad? Har du andre gode ideer, så jeg ikke ser så pallet ud :-)? Jeg læste, at I får brug for hårmodeller her til foråret. Kan du sige noget om til hvad.. håber I kan bruge mig:-) Er skrevet på listen. Kærlig hilsen mig
Hej Jesper. Jeg er kommet i det dilemma, at jeg utrolig gerne vil tilbage til min normale hårfarve. Min normale hårfarve er en bladning af lys og mørk leverpostejsfarvet nuance. Jeg har haft farvet mit hår med en deep black hjemme hårfarve de seneste 5-6 år... Nu er mit spørgsmål så, hvordan vil min hårfarve se ud, hvis jeg tog til en frisør og fik trukket selve farven ud? Jeg har hørt fra mange, at det vil blive orange agtigt eller mere rødligt.. Er det sandt?? Og vil jeg overhovedet kunne få min normale hårfarve tilbage, efter alle de års farvning med en sort?
Desuden er det så muligt, at jeg kan få en frisør til at farve det direkte efter en med leverpostejsfarve derefter, eller skal jeg lade mit hår "hvile"???
Håber virkelig på et svar hurtigt muligt! Hilsen Natascha.
hej jesper. jeg er en pige på 18 år, og indtil sommerferien plejede jeg at have meget tykt hår, men så kom sommerferien og der begyndte jeg at tabe masser af hår og det gør jeg stadig, og nu er det blevet meget tyndere. Jeg ville vide om jeg kunne gøre noget så mit hår kan blive tykt igen ?